คุณจันทรา วรจิตรสันติ
บริษัท โวโนร์ไฟว์สตาร์ จำกัด
ที่อยู่ : 447 Soi Nonsee 14 yak 11 Chongnonsee กรุงเทพมหานคร 10120
โทร 02-294-8818

เป็นเจ้าของบ้านตึกแถวเลขที่ 388 ซอยจันทน์ 18/7 แยก 25 ทุ่งวัดดอน สาทร กทม. 10120
ได้ปล่อยเช่าบ้านตึกแถวให้บุคคลภายนอกเมื่อต้นเดือนกพ. ปี 2567 
ตั้งแต่ผู้เช่ารายนี้เข้ามาอยู่ก็ได้สร้างความเดือนร้อนอย่างมากให้กับผู้อยู่อาศัยในหมู่บ้านโดยรอบ ดังนี้

    1.ต่อเติมโครงหลังคายื่นออกมาบนถนนหลักส่วนกลางของหมู่บ้าน เพื่อจะกันแดดให้กับรถของตัวเอง
    2.ครอบครองพื้นที่บนถนนหลักส่วนกลางของหมู่บ้าน ที่อยู่ติดกับด้านข้างของบ้านว่าเป็นพื้นที่จอดรถส่วนบุคคลของตัวเอง โดยการวางกรวยหรือที่กั้นเป็นแนวยาวเพื่อมิให้คนอื่นจอด พร้อมติดป้ายไว้ว่า "พื้นที่ส่วนบุคคล ห้ามนำรถมาจอดบริเวณนี้ หากรถได้รับความเสียหาย จะไม่รับผิดชอบ"
    3.เอาพื้นที่บนถนนหลักส่วนกลางของหมู่บ้าน ที่อยู่ติดกับด้านข้างของบ้านไปปล่อยให้บุคคลที่สามที่อาศัยอยู่นอกหมู่บ้านจำนวน 2 คันมาจอด เลขทะเบียน ฌภ 4457 กรุงเทพ และ ญฒ 5846 กรุงเทพ คาดว่าอาจจะเก็บค่าเช่าที่จอดรถมาเป็นรายได้ส่วนตัว
    4.เอารถมอเตอร์ไซค์จำนวน 4-5 คัน รวมทั้งรถเข็นขายของ มาจอดกีดขวางทางเข้า-ออกของซอยย่อยในหมู่บ้านทั้ง 2 ฝั่ง ทำให้เพื่อนบ้านขับรถเข้า-ออกลำบากมาก และไม่ให้ความร่วมมือในการย้ายรถออก 
    5.ปล่อยน้ำเสียในท่อที่ยื่นออกมานอกบ้านชั้น 2 ลงมาบนกลางถนนย่อยของหมู่บ้าน กระเด็นโดนเพื่อนบ้านและรถที่ผ่านไปมาหรือจอดอยู่
    6.ปล่อยสุนัขที่เลี้ยงไว้ออกมาเพ่นพ่านนอกบ้านโดยไม่ล่ามเชือกไว้ ปล่อยให้ขับถ่ายตามท้องถนนและหน้าบ้านของเพื่อนบ้าน ขโมยกินอาหารสัตว์ของเพื่อนบ้าน คาบเอารองเท้าของเพื่อนบ้านไปซ่อน ถ้าสุนัขยังไม่ได้รับการฉีดวัคซีนป้องกันพิษสุนัขบ้าแล้ว อาจจะกัดเด็กและคนในหมู่บ้านได้
    7.ปลูกต้นไม้ไว้ริมระเบียงบ้านชั้นบนโดยรอบ รดน้ำต้นไม้กระเด็นลงบนหัวและรถของคนที่เดินผ่าน
    8.ตะโกนส่งเสียงดังหนวกหู ทะเลาะด่ากันเองและด่าเพื่อนบ้าน ด้วยถ้อยคำหยาบคาย อาทิ สัตว์เลื้อยคลานและของลับทุกวันตั้งแต่เช้ายันดึก ส่งเสียงดังได้ยินตั้งแต่ต้นซอยไปจนถึงกลางซอย

ทั้งนี้ เพื่อนบ้านหลายท่านได้พยายามเจรจาพูดคุยกับผู้เช่ารายนี้และเจ้าของบ้านหลายครั้งแล้ว แต่กลับโดนด่าและบอกว่าให้ไปฟ้องตำรวจได้เลย ไม่กลัว เพราะรู้จักกับตำรวจ โดยพบว่ามีผู้ชายแต่งกายสวมหมวกคล้ายตำรวจขับมอเตอร์ไซค์เลขทะเบียน พ.จ.ร. แวะเวียนมาหาบ้านเช่านี้อยู่บ่อยครั้ง สร้างความหวาดกลัวให้กับคนในหมู่บ้าน ไม่กล้าร้องเรียนหน่วยงานรัฐ เพราะเกรงว่าผู้สูงวัยและเด็กที่อาศัยอยู่ในหมู่บ้านจะได้รับอันตราย

จึงเรียนมาเพื่อขอความช่วยเหลือจากหน่วยงานที่เกี่ยวข้องของกทม.ให้ช่วยดำเนินการแก้ไขปัญหาความทุกข์ร้อนและสูญเสียทรัพย์สินของประชาชนที่อาศัยอยู่ในหมู่บ้านนี้ อันเนื่องจากผู้อยู่อาศัยบ้านเลขที่ 388 ด้วยค่ะ

แนบภาพถ่ายและวีดีโอไว้เป็นหลักฐาน
ขอบคุณค่ะ